stanford-oval/wikipedia huggingface dataset:
พระช่วงเกษตรศิลปการ (ช่วง โลจายะ)
ประวัติ

พระช่วงเกษตรศิลปการ มีชื่อเดิมว่า ช่วง โลจายะ เกิดเมื่อวันที่ 20 กรกฎาคม พ.ศ. 2442 ที่บ้านแซ่ ตำบลพระประแดง อำเภอพระประแดง จังหวัดสมุทรปราการ เป็นบุตรของ ร.อ. หลวงศรีพลแผ้ว (ขาว โลจายะ)
ประวัติการศึกษา

ศึกษาชั้นประถมศึกษา ที่โรงเรียนวัดทรงธรรม อำเภอพระประแดง จังหวัดสมุทรปราการ
ศึกษาชั้นมัธยมศึกษาตอนต้น (มัธยม 1 ถึง 3) ที่ โรงเรียนมัธยมวัดสุทัศน์
ศึกษาชั้นมัธยมศึกษาตอนปลาย (มัธยม 4 ถึง 8) ที่ โรงเรียนสวนกุหลาบวิทยาลัย
พ.ศ. 2459 เมื่อศึกษาจบแล้วได้สมัครเป็นครูสอนที่โรงเรียนสวนกุหลาบวิทยาลัย เป็นเวลา 2 ปี
ได้รับทุนกระทรวงธรรมการ จากเจ้าพระยาธรรมศักดิ์มนตรี ไปเรียนวิชาช่าง (วิศวกรรมเครื่องกล) ณ ประเทศสหปาลีรัฐอเมริกา (สหรัฐอเมริกา) แต่ระหว่างนั้นอยู่ในช่วงสงครามโลกครั้งที่ 1 ไม่สะดวกที่จะเดินทางไปสหรัฐอเมริกา  รัฐบาลเกรงจะเกิดอันตรายในการเดินทางของนักเรียนทุน จึงได้เปลี่ยนให้ฝากเรียนที่ประเทศฟิลิปปินส์ชั่วคราว เนื่องจากอยู่ในระหว่างสงครามทำให้สถานที่เรียนของพระช่วงเกษตรศิลปการอยู่ในสภาพทรุดโทรมเป็นอย่างมาก ไม่ถูกหลักอนามัย นักศึกษาล้มเจ็บกันมาก ขณะนั้น หลวงอิงคศรีกสิการ (เอี้ยง จันทรสถิตย์) ซึ่งเป็นเพื่อนนักเรียนสวนกุหลาบ กำลังศึกษาด้านการเกษตรปีที่ 2 อยู่ที่มหาวิทยาลัยฟิลิปปินส์ ที่ลอสบันยอส  จึงได้ชวนคุณพระช่วงเกษตรศิลปการ ให้ไปศึกษา ณ ที่เดียวกัน
พ.ศ. 2463 พระช่วงเกษตรศิลปการ ศึกษาอยู่ในชั้นปีที่ 2 ที่มหาวิทยาลัยฟิลิปปินส์ ที่ลอสบันยอส
พ.ศ. 2464 เมื่อสงครามโลกสงบลง รัฐบาลจึงได้ย้ายนักเรียนไทยไปศึกษาต่อที่สหรัฐ โดยพระช่วงเกษตรศิลปการได้เข้าศึกษาต่อที่มหาวิทยาลัยวิสคอนซิน สหรัฐ ในสาขาวิชาสัตวบาล
พ.ศ. 2467 พระช่วงเกษตรศิลปการจบปริญญาตรีและปริญญาโท จากมหาวิทยาลัยวิสคอนซิน นับเป็นคนไทยคนที่ 2 ที่จบปริญญาโทด้านการเกษตร  ต่อจากหลวงอิงคศรีกสิการ ซึ่งจบปริญญาโทด้านการเกษตร จากมหาวิทยาลัยคอร์แนล
สถานที่

อนุสาวรีย์สามบูรพาจารย์ หน้าสถาบันเกษตราธิการ สำนักงานปลัดกระทรวงเกษตรและสหกรณ์
อนุสาวรีย์พระช่วงเกษตรศิลปการ มหาวิทยาลัยแม่โจ้ จังหวัดเชียงใหม่
อาคารช่วงเกษตรศิลปาการ สำนักหอสมุด มหาวิทยาลัยเกษตรศาสตร์
เครื่องราชอิสริยาภรณ์

พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2492 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2485 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เกียรติคุณ

พ.ศ. 2494 เหรียญตรา และสายสะพายชั้นสูงจากประเทศสเปน จาก จอมพล ฟรันซิสโก ฟรังโก ประธานาธิบดีของสเปน
พ.ศ. 2506
ใบประกาศเกียรติคุณ นิสิตเก่าดีเด่น มหาวิทยาลัยวิสคอนซิน สหรัฐอเมริกา
โล่นิสิตเก่าดีเด่น สมาคมศิษย์เก่า คณะเกษตร มหาวิทยาลัยฟิลิปปินส์ ลอนบันยอส จาก เฟอร์ดินานด์ มาร์กอส ประธานาธิบดีของฟิลิปปินส์
พ.ศ. 2507 ได้รับพระราชทานปริญญา กสิกรรมและสัตวบาล ดุษฎีบัณฑิต (กิตติมศักดิ์) จากมหาวิทยาลัยเกษตรศาสตร์
พ.ศ. 2525 ได้รับพระราชทานปริญญา เทคโนโลยีการเกษตร ดุษฎีบัณฑิต (กิตติมศักดิ์)  จากสถาบันเทคโนโลยีการเกษตรแม่โจ้
พ.ศ. 2527 โล่เกียรติคุณ นักวิทยาศาสตร์อาวุโสผู้มีผลงานดีเด่นของประเทศ จากสมาคมวิทยาศาสตร์แห่งประเทศไทยในพระบรมราชูปถัมภ์ ในวันวิทยาศาสตร์แห่งชาติ วันที่ 18 สิงหาคม พ.ศ. 2527
ครอบครัว

พระช่วงเกษตรศิลปการ สมรสกับ คุณหญิงช่วงเกษตรศิลปการ (สำอางค์ ไรวา) เมื่อปี พ.ศ. 2471
มีบุตรธิดารวม 6 คน ได้แก่
นางชื่นสุข โลจายะ
แพทย์หญิงปานทิพย์ วิริยะพานิช
ศ. เกียรติคุณ ดร.สิรินทร์ พิบูลย์นิยม
ศ. นายแพทย์สมชาติ โลจายะ
พ.ต.ท. สมชัย โลจายะ
นายชวาล โลจายะ
ดูเพิ่ม

อนุสาวรีย์สามบูรพาจารย์
เคาะลีฟะฮ์

บทความนี้เกี่ยวกับภาษา สำหรับการปกครอง ดูที่ รัฐเคาะลีฟะฮ์
เคาะลีฟะฮ์ หรือ กาหลิบ (อาหรับ: خليفة kalīfah) มาจากคำว่า "เคาะลีฟะฮ์ อัรเราะซูล" (ผู้แทนของท่านเราะซูล)
คือคำที่ใช้เรียกประมุขของอาณาจักรอิสลามต่าง ๆ เริ่มตั้งแต่หลังจากท่านนบีมุฮัมมัดเสียชีวิต จนถึงปลายอาณาจักรอุษมานียะหฺ ประมุขสี่คนแรกเรียกว่า อัลคุละฟาอ์ อัรรอชิดูน คือ อะบูบักรฺ อุมัร อิบนุลค่อฏฏอบ อุษมาน บินอัฟฟาน, และอะลีย์ บินอะบีฏอลิบ ต่อมาเมื่ออำนาจของรัฐอิสลามตกภายใต้การปกครองของตระกูลอุมัยยะฮ์ ตระกูลอับบาซียะฮ์ และตระกูลอุษมาน ประมุขแต่ละคนก็ยังใช้คำนี้ เคาะลีฟะฮ์คนสุดท้ายคือ อับดุลมะญีด ที่ 2 เขตปกครองของเคาะลีฟะฮ์เรียกว่ารัฐเคาะลีฟะฮ์ (Caliphate)
เขตผู้ว่าราชการอัลวุสฏอ (ประเทศโอมาน)

| เขตผู้ว่าราชการอัลวุสฏอ   เขตผู้ว่าราชการกลาง مُحَافَظَة ٱلْوُسْطَى |
| --- | --- |
เขตผู้ว่าราชการ
อัดดุกม์
ที่ตั้งเขตผู้ว่าราชการอัลวุสฏอในประเทศโอมาน
ประเทศ: โอมาน
เมืองหลัก: ฮัยมาอ์
พื้นที่
 • ทั้งหมด: 79,700 ตร.กม. (30,800 ตร.ไมล์)
ประชากร (สำมะโน ค.ศ. 2010)
 • ทั้งหมด: 42,111 คน
 • ความหนาแน่น: 0.53 คน/ตร.กม. (1.4 คน/ตร.ไมล์)
เขตผู้ว่าราชการอัลวุสฏอ (อาหรับ: مُحَافَظَة ٱلْوُسْطَى, อักษรโรมัน: Muḥāfaẓat Al-Wusṭā, "เขตผู้ว่าราชการกลาง") เป็นหนึ่งในเขตผู้ว่าราชการของประเทศโอมาน โดยมีฮัยมาอ์เป็นเมืองหลัก เขตผู้ว่าราชการอัลวุสฏอเคยเป็นแคว้น (มินเฏาะเกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
จังหวัด

เขตผู้ว่าราชการอัลวุสฏอแบ่งออกเป็น 4 จังหวัด ได้แก่
ฮัยมาอ์
อัดดุกม์
มะเฮาต์
อัลญาซิร
ฮิชาม อิบน์ อัลกัลบี

ฮิชาม อิบน์ อัลกัลบี (อาหรับ: هشام بن الكلبي; ค.ศ. 737 – 819 / ฮ.ศ. 204) รู้จักกันในชื่อ อิบน์ อัลกัลบี (إبن الكلبي) เป็นนักประวัติศาสตร์ชาวอาหรับ มีชื่อเต็มว่า อะบูลมุนษิร ฮิชาม อิบน์ มุฮัมมัด อิบน์ อัสซาอิบ อิบน์ บิชร์ อัลกัลบี (أبو المنذر هشام بن محمد بن السائب بن بشر الكلبي) เขาเกิดที่กูฟะฮ์และใช้เวลาส่วนใหญ่ที่แบกแดด เขารวบรวมข้อมูลเกี่ยวกับลำดับวงศ์ตระกูลและประวัติศาสตร์ของชาวอาหรับโบราณเหมือนกับพ่อ ข้อมูลจากอัลฟิฮ์ริสต์ระบุว่า เขาเขียนหนังสือถึง 140 เล่ม รายงานลำดับวงศ์ตระกูลของชาวอาหรับได้รับการระบุในกิตาบุลอะฆอนี
ฮิชามสร้างการเชื่อมโยงลำดับวงศ์ตระกูลระหว่างอิสมาอีลกับศาสดามุฮัมมัด และวางแนวคิดว่า ชาวอาหรับทั้งหมดสืบเชื้อสายมาจากอิสมาอีล เขาพึ่งพาประเพณีมุขปาฐะสมัยโบราณของชาวอาหรับเป็นอย่างมาก แต่ก็อ้างอิงถึงนักเขียนที่สามารถเข้าถึงข้อมูลในคัมภีร์ไบเบิลและแพลไมรา
ใน ค.ศ. 1966 Werner Caskel ได้รวบรวมงานวิจัยเกี่ยวกับญัมฮะเราะฮ์อันซาบของอิบน์ อัลกัลบีสองเล่ม ชื่อว่า Das genealogische Werk des Hisam Ibn Muhammad al Kalbi
ผลงาน

กิตาบุลอัสนาม
ญัมฮะเราะฮ์อันซาบ
แหล่งข้อมูลอื่น

Biodata at MuslimScholars.info
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  สวีเดน  โครเอเชีย  เนเธอร์แลนด์  โปแลนด์  นครรัฐวาติกัน 
วิชาการ:  CiNii 
ประชาชน:  Deutsche Biographie 
อื่น ๆ:  IdRef  İslâm Ansiklopedisi 
Wikisource
ฮาซ สไลมาน

| ฮาซ สไลมาน |
| --- | --- |
هاز سليمان
สไลมานในปี ค.ศ.2008
เกิด:  (1976-07-01) 1 กรกฎาคม ค.ศ. 1976 (48 ปี)
ศิษย์เก่า: มหาวิทยาลัยแห่งรัฐเวย์น
อาชีพ: นักแสดง
ปีปฏิบัติงาน: 2004–ปัจจุบัน
ฮาซ สไลมาน (อังกฤษ: Haaz Sleiman; /ˈhɑːz ˈsleɪmən/; อาหรับ: هاز سليمان; เกิด 1 กรกฎาคม พ.ศ. 2519) เป็นนักแสดงชาวเลบานอน เขารับบทเป็นทาเร็กในภาพยนตร์ปี ค.ศ. 2007 เรื่อง เดอะวิสิเตอร์ ซึ่งเขาได้รับการเสนอชื่อเข้าชิงรางวัลอินดิเพนเดนท์สปิริตอวอร์ด สาขานักแสดงสมทบชายยอดเยี่ยม และบทบาทของพระเยซูในมินิซีรีส์อเมริกันทางโทรทัศน์เรื่อง คิลลิงเยซู และยังมีละครโทรทัศน์อเมริกันอีกหลายเรื่อง
ด้านชีวิตส่วนตัวสไลมานได้ออกมาเปิดเผยว่าเขาเป็นชายรักร่วมเพศผ่านคลิปวิดีโอในบัญชีเฟซบุ๊กเมื่อปีค.ศ. 2017
ผลงานการแสดง > ภาพยนตร์

| เรื่อง | ปี | บทบาท | หมายเหตุ |
| --- | --- | --- | --- |
| เดอะสกีทริป | 2004 | ไทสัน |  |
| อเมริกันดรีมซ์ | 2006 | กัปตันมูเยเฮดดิน |  |
| เดอะโฟธเอสเตต | 2006 |  | ภาพยนตร์สั้น |
| เดอะวิสิเตอร์ | 2007 | ทาเร็ก | เสนอชื่อเข้าชิง — รางวัลสมาคมนักวิจารณ์ภาพยนตร์บอสตัน สาขานักแสดงนำชายยอดเยี่ยม เสนอชื่อเข้าชิง — โกธัมอินดิเพนเดนท์ฟิล์มอวอร์ด สาขาการแสดงยอดเยี่ยม เสนอชื่อเข้าชิง — อินดิเพนเดนท์ สปิริต อวอร์ด สาขานักแสดงสมทบชายยอดเยี่ยม เสนอชื่อเข้าชิง — สมาคมภาพยนตร์และโทรทัศน์ออนไลน์ รางวัลนักแสดงชายยอดเยี่ยม |
| ฟุตบัล: เดอะปรินซ์ออฟดรีมส์ | 2007 | เอซ |  |
| อเมริกันอีสต์ | 2008 | สติก อาลี |  |
| ดอร์ฟแมนอินเลิฟ | 2011 | คุกกี้ |  |
| ไอท์แลนด์ดาร์ก | 2012 | อาลี ราชีด | วีดิทัศน์ตามคำขอ |
| โธสพีเพิล | 2015 | ทิม |  |
| ไอเดียล | 2015 | ช่างภาพ | ภาพยนตร์สั้น |
| ออฟเฟอร์แอนด์คอมโพรไมส์ | 2016 | สก็อตต์ |  |
| เลิฟแอนด์เดบต์ | 2019 | สก็อตต์ |  |
| 3022 | 2019 | โธมัส ดาฮาน |  |
| เบรกกิงฟาสต์ | 2020 | โม |  |
| อิเทอนัลส์ | 2021 | เบน |  |
แหล่งข้อมูลอื่น

ฮาซ สไลมาน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  เยอรมนี  อิสราเอล  สหรัฐ 
อื่น ๆ:  IdRef
เขาตาฮาต

ยอดเขาสูงสุดในประเทศแอลจีเรีย
| เขาตาฮาต |
| --- | --- |
جبل تاهات  (อาหรับ)

จุดสูงสุด
ความสูง เหนือระดับน้ำทะเล: 3,003 เมตร (9,852 ฟุต) 
ความสูง ส่วนยื่นจากฐาน: 2,328 เมตร (7,638 ฟุต) 
รายชื่อ: จุดสูงสุดของประเทศ รายการภูเขาในประเทศแอลจีเรีย อุลตรา
พิกัด: 23°17′20″N 5°32′01″E﻿ / ﻿23.28889°N 5.53361°E﻿ / 23.28889; 5.53361 
ข้อมูลทางภูมิศาสตร์
เขาตาฮาตที่ตั้งในประเทศแอลจีเรีย 
ที่ตั้ง: แอลจีเรีย
เทือกเขา: เทือกเขาอาฮักการ์
การพิชิต
พิชิตครั้งแรก: ค.ศ. 1931

เขาตาฮาต (อาหรับ: جبل تاهات) เป็นยอดเขาสูงสุดในประเทศแอลจีเรีย มีความสูง 2,908 เมตร (9,541 ฟุต) ส่วนข้อมูลอื่นระบุว่ามีความสูง 3,003 เมตร (9,852 ฟุต) ตาฮาตยังเป็นยอดสูงสุดในเทือกเขาอาฮักการ์ เมืองที่อยู่ใกล้กับภูเขานี้ที่สุดคือตามันรอซิตซึ่งอยู่ห่างออกไปทางทิศใต้ 56 กิโลเมตร (35 ไมล์)
แหล่งข้อมูลอื่น

Mount Tahat Virtual Aerial Video เก็บถาวร 2019-05-05 ที่ เวย์แบ็กแมชชีน
อิบน์ กะษีร

| อิสมาอีล อิบน์ กะษีร |
| --- | --- |

ส่วนบุคคล
เกิด: ค.ศ.ที่ 1300 ฮ.ศ.ที่ 701 บุศรอ, รัฐสุลต่านมัมลูก
มรณภาพ: 18 กุมภาพันธ์ ค.ศ. 1373 ฮ.ศ. 774 ดามัสกัส, รัฐสุลต่านมัมลูก (ซีเรียในปัจจุบัน)
ศาสนา: อิสลาม
ยุค: ราชวงศ์บะห์รีย์
ภูมิภาค: อัชชาม
นิกาย: ซุนนี
สำนักคิด: ชาฟิอี
ลัทธิ: อะษะรีย์ 
ผลงานโดดเด่น:  ตัฟซีรอัลกุรอาน อัลอะซีม (ตัฟซีร อิบน์ กะษีร), หนังสือตัฟซีรอัลกุรอาน  อัลบิดายะฮ์ วันนิฮายะฮ์ ("ปฐมบทและปัจฉิมบท"), หนังประวัติศาสตร์อิสลาม 14 เล่ม  กิตาบุลญามิอ์ หนังสือรวบรวมฮะดีษ 
ตำแหน่งชั้นสูง
 ได้รับอิทธิจาก อันนะวะวีย์ อิบน์ อะซากิร อิบน์ ตัยมียะฮ์ อัซซะฮะบีย์  อิบน์ อัลก็อยยิม 
อิมาดุดดีน อะบูลฟิดาอ์ อิสมาอีล อิบน์ อุมัร อิบน์ กะษีร อัลกุเราะชี อัดดิมัชกี (อาหรับ: إسماعيل بن عمر بن كثير القرشي الدمشقي أبو الفداء عماد; ประมาณ ค.ศ. 1300 – ค.ศ. 1373) หรือที่รู้จักกันในชื่อ อิบน์ กะษีร เป็นนักประวัติศาสตร์อาหรับ นักตัฟซีร และนักวิชาการที่มีอิทธิพลสูงในยุคมัมลุกในซีเรีย เป็นผู้เชี่ยวชาญด้าน ตัฟซีร (อรรถกถาคัมภีร์อัลกุรอาน) และ ฟิกฮ์ (หลักนิติศาสตร์) ท่านเขียนหนังสือหลายเล่ม รวมถึงประวัติศาสตร์สากลเล่มสิบสี่เล่มที่มีชื่อว่า อัลบิดายะฮ์ วันนิฮายะฮ์
การ ตัฟซีร ของท่านได้รับการยอมรับจากแนวทางเชิงวิพากษ์ต่อ อิสรออีลิยาต โดยเฉพาะอย่างยิ่งในหมู่ชาวมุสลิมตะวันตกและนักวิชาการวะฮาบีย์ วิธีการของท่านส่วนใหญ่มาจากอิบน์ ตัยมียะฮ์ ครูของท่าน และแตกต่างจากวิธีการของนักตัฟซีรที่มีชื่อเสียงคนอื่น ๆ ก่อนหน้านี้ เช่น อัฏเฏาะบะรี ด้วยเหตุผลดังกล่าว เขาจึงถือว่าเป็นชาวอะษะรี เป็นส่วนใหญ่ แม้จะสังกัตมัซฮับอัชชาฟิอี
ชีวประวัติ

ชื่อเต็มของเขาคือ อะบูลฟิดาอ์ อิสมาอีล อิบน์ อุมัร อิบน์ กะษีร (أبو الفداء إسماعيل بن عمر بن كثير) และมีละก็อบ (ฉายา) คือ อิมาดุดดีน (عماد الدين "เสาแห่งศรัทธา")ครอบครัวของเขาสืบเชื้อสายกลับไปยังเผ่ากุร็อยช์ เขาเกิดในมิจญ์ดัล หมู่บ้านที่ชานเมืองบุศรอ ทางตะวันออกของกรุงดามัสกัส ประเทศซีเรียประมาณ ฮิจเราะฮ์ที่ 701 (ค.ศ. 1300/1)  เขาได้รับการสอนโดยอิบน์ ตัยมียะฮ์ และอัซซะฮะบีย์
เมื่อสำเร็จการศึกษา เขาได้รับการแต่งตั้งอย่างเป็นทางการครั้งแรกในปี ค.ศ. 1341 เมื่อเขาเข้าร่วมคณะกรรมาธิการไต่สวนที่จัดตั้งขึ้นเพื่อตัดสินคำถามบางข้อเกี่ยวกับลัทธินอกรีต
เขาแต่งงานกับลูกสาวของอัลมิซซี ซึ่งเป็นหนึ่งในนักวิชาการชาวซีเรียชั้นแนวหน้าในยุคนั้น ซึ่งทำให้เขาสามารถเข้าถึงนักวิชาการระดับหัวกะทิได้ ในปี 1345 เขาได้รับการแต่งตั้งให้เป็นผู้กล่าวสุนทรพจน์ในวันศุกร์ (คอเฏบ) ที่มัสยิดที่สร้างขึ้นใหม่ในมิซซา ซึ่งเป็นบ้านเกิดของพ่อตาของเขา ในปี 1366 เขาได้รับตำแหน่งศาสตราจารย์ที่มัสยิดใหญ่แห่งดามัสกัส
ในชีวิตต่อมาเขากลายเป็นคนตาบอด  เขาระบุว่าการตาบอดของเขามาจากการทำงานในช่วงดึกในความพยายามเรียงหนังสือหะดีษ มุสนัด ของอะหมัด บิน ฮัมบัล ที่จะจัดเรียงใหม่ตามหัวข้อแทนที่จะเป็นผู้รายงานเขาเสียชีวิตในเดือนกุมภาพันธ์ 1373 (ฮิจญ์เราะฮ์ที่ 774) ในเมืองดามัสกัส เขาถูกฝังไว้ข้างๆ อิบน์ ตัยมียะฮ์ อาจารย์ของเขา
ความเชื่อ

บันทึกจากนักวิจัยสมัยใหม่ เช่น ฏอฮา ญาบิร อัลอะเลาวานีย์, ยาซิด อับดุลกอฎิร อัลญะวาส และบาบาร่า สโตเวสเซอร์ ได้แสดงให้เห็นถึงความคล้ายคลึงกันที่สำคัญระหว่าง อิบน์ กะษีร และ ตะกียุดดีน อิบน์ ตัยมียะฮ์ ปรมาจารย์ผู้มีอิทธิพลของเขา เช่น การปฏิเสธอรรถกถาของอัลกุรอาน สนับสนุนการทำสงคราม ญิฮาด และยึดมั่นในการต่ออายุ ประชาชาติอิสลาม หนึ่งเดียว     นอกจากนี้ นักวิชาการเหล่านี้ยืนยันว่าเช่นเดียวกับอิบน์ ตัยมียะฮ์ อิบน์ กะษีร์จะต้องถูกจัดประเภทเป็นนักวิชาการที่ต่อต้านการใช้เหตุผล อนุรักษนิยม และหะดีษ  ตามที่ Jane McAuliffe กล่าวถึงอรรถกถาของอัลกุรอาน อิบน์ กะษีรใช้วิธีการที่ตรงกันข้ามกับอดีตนักวิชาการสุนนะฮ์  บาร์บารา เฟรเยอร์เชื่อว่าแนวทางที่ต่อต้านการใช้เหตุผลนิยม จารีตนิยม และหะดีษซึ่งถือโดยอิบน์ กะษีร์นี้ ไม่เพียงแต่ถูกแบ่งปันโดยอิบน์ ตัยมียะฮ์   เท่านั้น แต่ยังรวมถึง อิบน์ ฮัซม์ มุฮัมมัด อัลบุคอรี
ผลงาน > ตัฟซีร

บทความหลัก: ตัฟซีร อิบน์ กะษีร
อิบน์ กะษีร เขียนหนังสืออรรถธิบายที่มีชื่อเสียงเกี่ยวกับอัลกุรอาน ชื่อ ตัฟซีร อีลกุรอาน อัล-อะซีม หรือที่รู้จักกันดีในชื่อ ตัฟซีร อิบน์ กะษีร ซึ่งเชื่อมโยงหะดีษ บางคำ หรือคำพูดของนบีมุฮัมมัด (ศ็อลฯ) และคำพูดของเศาะฮาบะฮ์ กับโองการของอัลกุรอาน และหลีกเลี่ยงการใช้อิสรออีลิยาต ชาวมุสลิมสายสุนนะฮ์หลายคนถือว่าตัฟซีรของเขาดีที่สุดรองจากตัฟซีร อัฏเฏาะบะรี และตัฟซีร อัลกุรฏุบี และตัฟซีรนี้ได้รับการยกย่องอย่างสูงโดยเฉพาะในหมู่ชาวสะละฟีย์  แม้ว่า อิบน์ กะษีรจะอ้างว่าพึ่งพา อัฏเฏาะบะรี แต่เขาก็แนะนำวิธีการใหม่และเนื้อหาที่แตกต่าง เพื่อพยายามทำให้อิสลามพ้นจากสิ่งที่เขาประเมินว่าเป็นอิสรออีลลิยาต ความสงสัยของเขาเกี่ยวกับอิสรออีลิยาต อาจมาจากอิทธิพลของอิบน์ ตัยมียะฮ์ ซึ่งลดความเชื่อการเหยียดศาสนาลงมากตั้งแต่นั้นมา
ตัฟซีรของเขาได้รับความนิยมอย่างแพร่หลายในยุคปัจจุบัน โดยเฉพาะอย่างยิ่งในหมู่ชาวมุสลิมตะวันตก อาจเป็นเพราะวิธีการที่ตรงไปตรงมาของเขา แต่ก็เนื่องมาจากขาดการแปลทางเลือกของนักตัฟซีรแบบดั้งเดิม  งาน ตัฟซีร ของอิบน์ กะษีร มีผลกระทบอย่างมากต่อขบวนการเคลื่อนไหวร่วมสมัยของการปฏิรูปอิสลาม ตั้งแต่ทศวรรษที่ 1920 เป็นต้นมา นักวิชาการวะฮาบีย์ได้มีส่วนอย่างมากในการเผยแพร่คำอธิบายและอรรถาธิบายที่เน้นหะดีษให้เป็นที่นิยม เช่น ตัฟซีรเกี่ยวกับ คัมภีร์อัลกุรอาน ของอิบน์ กะษีร และอัลบะเฆาะวี และ อัลมุก็อดดิมะฮ์ ฟีอุศูลุตตัฟซีร ของอิบน์ ตัยมียะฮ์ ผ่านแท่นพิมพ์ การส่งเสริมงานจากวะฮาบีย์ ของอิบน์ ตัยมียะฮ์ และอิบน์ กะษีร ผ่านการพิมพ์สิ่งพิมพ์ในช่วงต้นศตวรรษที่ 20 มีส่วนสำคัญในการทำให้นักวิชาการสองคนนี้เป็นที่นิยมในยุคร่วมสมัย และส่งผลอย่างมากต่องานอรรถาธิบายสมัยใหม่
ผลงาน > ตัฟซีร > ในวาทกรรมทางวิชาการ

ตัฟซีร อัลกุรอาน อัลอะซีม เป็นที่ถกเถียงกันในแวดวงวิชาการตะวันตก เฮนรี่ ลาอูตซ์ ถือว่ามันเป็นงานหลักทางปรัชญา และ "พื้นฐานมาก" นอร์แมน คาลเดอร์ อธิบายว่าเป็นคนใจแคบ ดันทุรัง และไม่เชื่อในความสำเร็จทางปัญญาของอดีตผู้บริหาร ความกังวลของเขาจำกัดอยู่ที่การให้คะแนนอัลกุรอานตามคลังข้อมูลของหะดีษ และเป็นคนแรกที่ประเมินแหล่งข้อมูลของชาวยิวอย่างราบเรียบว่าไม่น่าเชื่อถือ ในขณะเดียวกันก็เลือกใช้แหล่งข้อมูลเหล่านี้เช่นเดียวกับหะดีษของท่าานบี เพื่อสนับสนุนความคิดเห็นสำเร็จรูปของเขา  มิฉะนั้น เจน แดมเมน แมคออลิฟฟ์ ถือว่า ตัฟซีรนี้เป็น "การเลือกอย่างจงใจและระมัดระวัง ซึ่งการตีความของเขามีลักษณะเฉพาะตามวิจารณญาณของเขาที่จะรักษาไว้ ซึ่งเขาถือว่าดีที่สุดในบรรดาความเชื่อของเขา"
ผลงาน > หะดีษ

อัลญามิอ์ (الجامع) เป็นชุดใหญ่ของตำราหะดีษที่มีไว้สำหรับใช้เป็นสารานุกรม เป็นรายการตามตัวอักษรของบรรดาเศาะฮาบะฮ์และคำพูดที่แต่ละคนถ่ายทอด ดังนั้นจึงสร้างสายรายงานใหม่สำหรับแต่ละหะดีษ
ดูเพิ่ม

อิบน์ ตัยมียะฮ์
อัฏเฏาะบะรี
อัลกุรฏุบี
อะซัด อัลมะฮัยนีย์
แหล่งข้อมูลอื่นๆ

อะกีดะฮ์ของอิบน์ กะษีร
เมาลิดนบี อิบน์ กะษีรพูดเกี่ยวกับเมาลิด
Wikisource
Wikisource
เจ้าชายมูลัย ฮะซัน มกุฎราชกุมารแห่งโมร็อกโก

| เจ้าชายมูลัย ฮะซัน |
| --- | --- |
มกุฎราชกุมารแห่งโมร็อกโก

ประสูติ: 8 พฤษภาคม พ.ศ. 2546 (21 ปี) ราบัต ประเทศโมร็อกโก
ราชวงศ์: อะลาวีย์
พระบิดา: สมเด็จพระราชาธิบดีมุฮัมมัดที่ 6
พระมารดา: เจ้าหญิงลัลลา ซัลมา
เจ้าชายมูลัย ฮะซัน มกุฎราชกุมารแห่งโมร็อกโก (อาหรับ: صاحب السمو الملكي الامير مولاي الحسن; ประสูติ: 8 พฤษภาคม พ.ศ. 2546) มกุฎราชกุมารแห่งโมร็อกโก เป็นพระราชโอรสพระองค์ใหญ่ในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระขนิษฐาเพียงพระองค์เดียวคือ เจ้าหญิงลัลลา เคาะดีญะฮ์
เจ้าชายมูลัย ฮะซัน ได้ตามเสด็จพระราชบิดาไปประกอบพระราชณียกิจต่าง ๆ ตั้งแต่ปี พ.ศ. 2558
เจ้าหญิงลัลลา เคาะดีญะฮ์

| เจ้าหญิงลัลลา เคาะดีญะฮ์> เจ้าหญิงแห่งโมร็อกโก |
| --- | --- |
ประสูติ: 28 กุมภาพันธ์ พ.ศ. 2550 (17 ปี) ราบัต ประเทศโมร็อกโก
ราชวงศ์: อะลาวีย์
พระราชบิดา: สมเด็จพระราชาธิบดีมุฮัมมัดที่ 6
พระมารดา: เจ้าหญิงลัลลา ซัลมา
เจ้าหญิงลัลลา เคาะดีญะฮ์ (อาหรับ: خديجة أميرة المغرب; ประสูติ: 28 กุมภาพันธ์ พ.ศ. 2550) เป็นพระราชธิดาในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระเชษฐาคือ เจ้าชายมูลัย ฮะซัน มกุฎราชกุมารแห่งโมร็อกโก
หลังการประสูติกาลของพระองค์ สมเด็จพระราชาธิบดีมุฮัมมัดที่ 6 ได้พระราชทานอภัยโทษแก่ผู้ต้องขังจำนวนหนึ่ง
เจ้าหญิงอายะฮ์ บินต์ ฟัยศ็อล

| เจ้าหญิงอายะฮ์ |
| --- | --- |
ประสูติ:  (1990-02-11) 11 กุมภาพันธ์ ค.ศ. 1990 (34 ปี) อัมมาน ประเทศจอร์แดน
คู่อภิเษก: มุฮัมมัด เฏาะลาล ฮะละวานี (สมรส 2014)
พระราชบุตร: ร็อยยะฮ์ ฮะละวานี นัสมะฮ์ ฮะละวานี
ราชวงศ์: ฮาชิมียะฮ์
พระราชบิดา: เจ้าชายฟัยศ็อล บิน ฮุซัยน์
พระราชมารดา: อาลิยะฮ์ อัฏฏ็อบบาอ์
เจ้าหญิงอายะฮ์ บินต์ ฟัยศ็อล (อาหรับ: الأميرة آية الفيصل; ประสูติวันที่ 11 กุมภาพันธ์ ค.ศ. 1990) เป็นพระราชธิดาในเจ้าชายฟัยศ็อล บิน ฮุซัยน์กับเจ้าหญิงอาลิยะฮ์ และเป็นพระราชนัดดาในสมเด็จพระราชาธิบดีอับดุลลอฮ์ที่ 2 แห่งจอร์แดน พระองค์เป็นพระราชธิดาองค์โตในบรรดาพระราชโอรสธิดาของเจ้าชายฟัยศ็อล
เจ้าหญิงอายะฮ์อภิเษกสมรสกับมุฮัมมัด เฏาะลาล ฮะละวานี ในวันที่ 22 พฤษภาคม ค.ศ. 2014 ที่อัมมาน ประเทศจอร์แดน ต่อหน้าพระบรมวงศานุวงศ์ ในวันที่ 2 พฤษภาคม ค.ศ. 2016 พระองค์ประสูติพระราชธิดานามว่า ร็อยยะฮ์ และวันที่ 19 ตุลาคม ค.ศ. 2019 พระองค์ประสูติพระราชธิดาองค์ที่ 2 นามว่า นัสมะฮ์
เครือข่ายซีเรียเพื่อสิทธิมนุษยชน

| --- | --- |

ประเภท: องค์การนอกภาครัฐ
ก่อตั้ง: เดือนมิถุนายน ค.ศ. 2011
สำนักงานใหญ่: สหราชอาณาจักร
บุคลากรหลัก: ฟาเดล อับดุล กานี (ประธาน)
เว็บไซต์: SNHR website
เครือข่ายซีเรียเพื่อสิทธิมนุษยชน (อาหรับ: الشبكة السورية لحقوق الإنسان; อังกฤษ: Syrian Network for Human Rights; อักษรย่อ: SNHR) เป็นองค์การนอกภาครัฐในสหราชอาณาจักร ที่ได้รับการก่อตั้งขึ้นในเดือนมิถุนายน ค.ศ. 2011  ซึ่งเฝ้าสังเกตการณ์สงครามกลางเมืองซีเรีย โดยมีชื่อประธานองค์กรคือฟาเดล อับดุล กานี
รายงานเครือข่ายได้รับการอ้างถึงโดยสื่อข่าว รวมทั้งโดยสำนักงานข้าหลวงใหญ่แห่งสหประชาชาติ อย่างน้อยหนึ่งครั้ง
แหล่งข้อมูลอื่น

เว็บไซต์ทางการ
เครือข่ายซีเรียเพื่อสิทธิมนุษยชน ที่เฟซบุ๊ก
เครือข่ายซีเรียเพื่อสิทธิมนุษยชน ที่เอกซ์ (ทวิตเตอร์)
เครือข่ายซีเรียเพื่อสิทธิมนุษยชน ที่อินสตาแกรม
เขตผู้ว่าราชการอัซซอฮิเราะฮ์

| เขตผู้ว่าราชการอัซซอฮิเราะฮ์ |
| --- | --- |
เขตผู้ว่าราชการ
ที่ตั้งของเขตผู้ว่าราชการอัซซอฮิรียะฮ์ในประเทศโอมาน
ประเทศ:  โอมาน
เมืองหลัก: อิบรี
พื้นที่
 • ทั้งหมด: 37,000 ตร.กม. (14,000 ตร.ไมล์)
ประชากร (2019)
 • ทั้งหมด: 224,225 คน
 • ความหนาแน่น: 6.1 คน/ตร.กม. (16 คน/ตร.ไมล์)
เขตผู้ว่าราชการอัซซอฮิเราะฮ์ (อาหรับ: محافظة الظاهرة; Muḥāfaẓat aẓ-Ẓāhirah) เป็นหนึ่งในเขตผู้ว่าราชการ (มุฮัฟฟะเซาะฮ์) ของประเทศโอมาน ซึ่งเคยเป็นแคว้น (มินเฎาะเกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
จังหวัด

เขตผู้ว่าราชการอัซซอฮิรียะฮ์แบ่งออกเป็น 3 จังหวัด (วิลายัต):
อิบรี
ยันกุล
ฎ็อนก์
เขตผู้ว่าราชการก่อน ค.ศ. 2007

จนถึงเดือนตุลาคม ค.ศ. 2006 เคยมีสองอดีตวิลายัต (จังหวัด) ในแคว้นนี้ คือ: อัลบุรัยมี และมะฮ์เฎาะฮ์. เขตผู้ว่าราชการอัลบุรัยมีถูกก่อตั้งขึ้นในเดือนตุลาคม ค.ศ. 2006 ในฐานะเขตผู้ว่าราชการใหม่ เช่นเดียวกันกับ อัซซุนัยนะฮ์ จังหวัดที่สาม ถูกสร้างขึ้นจากบริเวณชนบทของอัลบุรัยมีกับมะฮ์เฎาะฮ์
เขาซัลมา

เขาซัลมา (อาหรับ: جِبَال سَلْمَى, อักษรโรมัน: ญิบาล ซัลมา) เป็นเทือกเขาในแคว้นฮาอิล, ประเทศซาอุดีอาระเบีย เหมือนกับอะญา เทือกเขานี้เป็นส่วนหนึ่งของเขาชัมมัร
ดูเพิ่ม

หุบเขาอะดัยเราะอ์
ฮาอิล
รายชื่อภูเขาในประเทศซาอุดีอาระเบีย
บุคคล:
อัลฟัฎล์
บนูญัรรอฮ์
ฏ็อยยิอ์
แหล่งข้อมูลอื่น

Map showing the study area of Salma Mountains
Mid of Salma Mountains เก็บถาวร 2021-01-09 ที่ เวย์แบ็กแมชชีน
เขื่อนอัสวาน
แหล่งข้อมูลอื่น

View the official opening of the Aswan Dam in 1971
Aswan Dam Sixth biggest dam
LIFE Magazine Feb. 12, 1971 Overview of problems created by Aswan Dam
ฮารูน

| นบี ฮารูน |
| --- | --- |
هارون อาโรน
ชื่อ “ฮารูน” ในการประดิษฐ์ตัวอักษรอิสลาม
ผู้ดำรงตำแหน่งก่อน: มูซา
ผู้สืบตำแหน่ง: กาลิบ
บิดามารดา: อิมรอน (บิดา) อะยารเคาะฮ์ (มารดา)
ญาติ: มูซา (น้องชาย) มัรยัม (พี่สาว)
ในศาสนาอิสลาม ฮารูน อิบน์ อิมรอน  (อาหรับ: هارون بن عمران) อาโรนในพระคัมภีร์ไบเบิล (บุตรชายของอัมราม) เป็นนบีของอัลลอฮ์ และเป็นพี่ชายของนบีมูซา (โมเสส)  ท่านกับน้องของท่านเทศนาเรื่องอพยพของชาวอิสราเอล
ในอัลกุรอาน

อัลกุรอานมีการอ้างอิงมากมายถึง อาโรน ทั้งที่มีชื่อและไม่มีชื่อ มีบอกว่าท่านเป็นบุตรหลานของนบีอิบรอฮีม และทำให้ชัดเจนว่าทั้งท่านและนบีมูซาถูกส่งไปพร้อมกันเพื่อเตือนฟาโรห์เกี่ยวกับการลงโทษของอัลลอฮ์  นอกจากนี้ยังเสริมว่าก่อนหน้านี้นบีมูซาได้ดุอาอ์ต่ออัลลอฮ์เพื่อเสริมสร้างการปฏิบัติศาสนกิจของท่านกับนบีฮารูน และนบีฮารูนจะช่วยนบีมูซาในการเป็นนบีด้วย  และในเรื่องของคำพูดและวาทกรรม  คัมภีร์กุรอานเสริมว่าทั้งนบีมูซาและนบีฮารูนได้รับความไว้วางใจให้สร้างที่อยู่อาศัยของชาวอิสราเอลในอียิปต์ และเปลี่ยนบ้านเหล่านั้นให้เป็นสถานที่อิบาดะฮ์ต่ออัลลอฮ์
เหตุการณ์ของลูกวัวทองคำตามที่บรรยายไว้ในอัลกุรอานทำให้นบีฮารูนมองโลกในแง่ดี คัมภีร์กุรอานกล่าวว่า นบีฮารูนได้รับความไว้วางใจให้เป็นผู้นำของอิสราเอลในขณะที่นบีมูซาขึ้นอยู่กับฏูรซีนาอ์ (อาหรับ: طـور سيـنـاء  , ภูเขาซีนาย) เป็นเวลาสี่สิบวัน   [โปรดขยายความ] เสริมว่านบีฮารูนพยายามอย่างเต็มที่เพื่อหยุดการบูชาลูกวัวทองคำ ซึ่งไม่ได้สร้างโดยนบีฮารูน แต่สร้างโดยคนชั่วที่ชื่อ 'อัสซามิรีย์'  เมื่อนบีมูซสกลับมาจากภูเขาซีนาย ท่านตำหนินบีฮารูนที่ปล่อยให้มีการบูชารูปเคารพ ซึ่งนบีฮารูนขอร้องนบีมูซาว่าอย่าตำหนิท่าน เมื่อท่านไม่มีส่วนในการสร้างมัน   คัมภีร์กุรอานเสริมว่านบีมูซาที่นี่คร่ำครวญถึงบาปของอิสราเอล และกล่าวว่าท่านมีอำนาจเหนือตัวท่านเองและนบีฮารูนเท่านั้น
ต่อมา นบีฮารูนได้รับการรำลึกในอัลกุรอานว่าเป็นผู้ที่มี "อำนาจที่ชัดเจน"  และเป็นผู้ที่ได้รับ "แนวทางที่ถูกต้อง"  นอกจากนี้ยังเพิ่มเติมว่าความทรงจำของนบีฮารูน ถูกทิ้งไว้สำหรับคนที่มาหลังจากท่าน  และท่านได้รับพรจากอัลลอฮ์พร้อมกับน้องชายของท่าน  คัมภีร์กุรอานยังกล่าวด้วยว่าผู้คนเรียกแม่ของนบีอีซา คือ 'มัรยัม' (อาหรับ: مـريـم  , มารีย์) เป็น "น้องสาวของฮารูน"  นักวิชาการมุสลิมถกเถียงกันว่า "ฮารูน" นี้คือใครกันแน่ในแง่ของบุคคลในประวัติศาสตร์ โดยบางคนบอกว่าเป็นการอ้างถึงอนบีฮารูนแห่งอพยพ และคำว่า "น้องสาว" " ระบุเพียงความเชื่อมโยงเชิงเปรียบเทียบหรือจิตวิญญาณระหว่างบุคคลทั้งสอง โดยยิ่งชัดเจนมากขึ้นเมื่อมารีย์เป็นผู้สืบเชื้อสายจากสายเลือดนบีฮารูนผ่านทางผู้เป็นมารดา ในขณะที่คนอื่นๆ ถือกันว่าเป็นผู้ชอบธรรมอีกคนหนึ่งซึ่งมีชีวิตอยู่ในสมัยของอัลมะซีฮ์ โดยใช้ชื่อว่า "ฮารูน". นักวิชาการส่วนใหญ่เห็นด้วยกับมุมมองเดิม และได้เชื่อมโยงพระนางมัรยัมทางวิญญาณกับน้องสาว หรือ พี่สาวที่แท้จริงของนบีฮารูน ชื่อของเธอคือมิรยัม (อาหรับ: مـريم  , ฮีบรู: מִרְיָם)  ซึ่งนางทั้งสองมีความคล้ายคลึงหลายประการ คัมภีร์กุรอานยังบรรยายด้วยว่า หลายศตวรรษต่อมา เมื่อตาบูต  ( อาหรับ: تـابـوت, หีบพันธสัญญา ) กลับมายังอิสราเอล ภายในบรรจุ "พระธาตุจากตระกูลนบีมูซาและพระธาตุจากตระกูลนบีฮารูน"
นบีฮารูนในสมัยของนบีมุฮัมมัด

นบีมุฮัมมัด (ศ็อลฯ) พูดถึงนบีฮารูนในหลายคำพูดของท่าน ในกรณีของอิสรออ์ และมิห์รอจญ์ การขึ้นสู่ฟากฟ้าอย่างน่าอัศจรรย์ของท่านนบี (ศ็อลฯ) กล่าวว่า ได้พบกับนบีฮารูนในชั้นฟ้าที่ 5   ตามที่นักวิชาการเก่า รวมทั้ง อิบน์ ฮิชาม นบีมุฮัมมัด (ศ็อลฯ) กล่าวถึงความงามของนบีฮารูนเมื่อพวกท่านพบกันบนชั้นฟ้า มาร์ติน ลิงส์ ในชีวประวัติของ นบีมุฮัมมัด กล่าวถึงความอัศจรรย์ใจของนบีมุฮัมมัดที่ได้เห็นเพื่อนนบีในรัศมีภาพสวรรค์ของพวกท่าน:
สาหรับยูซุฟ ท่านกล่าวว่า หน้าตาของท่านเหมือนกับพระจันทร์ที่เต็มดวง, และเป็นผู้มีความงามไม่น้อย เทียบกับความงามทั้งหมด แต่นี้ไม่ได้ทำให้ความเป็นนบีมุฮัมมัดลดลง ประหลาดใจกับพี่น้องของท่าน และท่านกล่าวถึงความงามที่พิเศษของนบีฮารูน
นบีมุฮัมมัดยังกล่าวถึงนบีฮารูนในลักษณะคล้ายกับท่านอะลี อิบน์ อะบีฏอลิบ นบีมุฮัมมัดทิ้ง 'อะลีไว้เพื่อดูแลครอบครัวของท่าน แต่คนหน้าซื่อใจคดในสมัยนั้นเริ่มแพร่กระจายข่าวลือว่านบีพบว่า 'อะลีเป็นภาระและรู้สึกโล่งใจที่ไม่ต้องอยู่ต่อหน้าท่าน อะลีเสียใจเมื่อได้ยินคำเยาะเย้ยอันชั่วร้ายนี้ บอกท่านนบีถึงสิ่งที่คนในท้องถิ่นพูด ท่านนบีตอบว่า: "พวกเขาโกหก ข้าขอให้เจ้าอยู่เพื่อเห็นแก่สิ่งที่ข้าทิ้งไว้เบื้องหลังข้า ดังนั้นจงกลับมาเป็นตัวแทนของข้าในครอบครัวของข้าและในตัวเจ้า เจ้าไม่พอใจหรือ โอ้อะลี เจ้าควรจะเป็นต่อข้าเหมือนที่ฮารูนเป็นต่อมูซา เว้นแต่ว่าหลังจากข้าไม่มีนบี"
หลุมฝังศพของนบีฮารูน

ตามความเชื่อของอิสลาม หลุมฝังศพของนบีฮารูน ตั้งอยู่ที่ญะบัลฮารูน (อาหรับ: جَـبـل هَـارون  , ภูเขาแห่งฮารูน) ใกล้กับเปตรา ใน จอร์แดน โดยมีความเชื่ออื่นวางไว้ในซีนาย
1,350.0 เมตร (4,429.1 ฟุต) เหนือระดับน้ำทะเล ญะบัลฮารูนเป็นยอดเขาที่สูงที่สุดในพื้นที่และเป็นสถานที่ศักดิ์สิทธิ์สำหรับคนในท้องถิ่น มัสยิดมัมลุก สมัยศตวรรษที่ 14 ตั้งตระหง่านอยู่โดยมีโดมสีขาวมองเห็นได้จากพื้นที่ส่วนใหญ่ในและรอบๆ เปตรา
มะก็อมในศตวรรษที่ 14 สร้างขึ้นบนหลุมฝังศพของนบีฮารูร บนญะบัลฮารูน ใกล้เปตรา ในประเทศจอร์แดน